8. ΝΟΜΟΣ υπ’ αριθ. 3107 της 29/30 Δεκ. 1954 (ΦΕΚ Α΄ 314) Περί ιδρύσεως Τμήματος Γαλλικών Σπουδών παρά τη Φιλοσοφική Σχολή του Πανεπιστημίου Αθηνών. (Διόρθ. Ημαρτ. ΦΕΚ Α΄ 31 της 11 Φεβρ. 1955) Άρθρ.1.-Ιδρύεται παρά τη Φιλοσοφική Σχολή του Εθνικού και Καποδιστριακού Πανεπιστημίου Αθηνών, τμήμα Γαλλικών σπουδών. Σκοπός αυτού είναι, γενικώς η μεν δημιουργία ευκαιριών εις Έλληνας σπουδαστάς προς βαθυτέραν γνωριμίαν και ασχολίαν με την Γαλλικήν Γλώσσαν και Φιλολογίαν, ειδικώς δε η κατάρτισις καθηγητών, οίτινες θα διδάξωσι την Γαλλικήν γλώσσαν και Φιλολογίαν εις τα σχολεία Μέσης Εκπαιδεύσεως. Άρθρ.2.-Η διάρκεια των σπουδών εις το ιδρυόμενον τμήμα είναι τετραετής. Τα του προγράμματος των διδακτέων μαθημάτων, τα των εξετάσεων και λοιπών λεπτομερειών της λειτουργίας του κανονισθήσονται δια Β.Δ/τος, εκδιδομένου προτάσει του Υπουργού Εθνικής Παιδείας και θρησκευμάτων μετά γνώμην της οικείας Σχολής. Η κατάρτισις των εις το τμήμα τούτο εγγραφομένων σπουδαστών πρέπει να είναι τοιαύτη ώστε να καθιστά αυτούς ικανούς να διδάσκωσι εκτός της Γαλλικής Γλώσσης και άλλα φιλολογικά μαθήματα εις τα σχολεία Μέσης Εκπαιδεύσεως. Εξεδόθη το Β.Δ. 3/4 Φεβρ. 1955 (ΦΕΚ Α΄ 314) περί των υποχρεωτικών μαθημάτων και εξετάσεων των παρά τη Φιλοσοφική Σχολή του Πανεπιστημίου Αθηνών Τμήματος Γαλλικών Σπουδών, τροποποιηθέν δια του Β.Δ. 15 Ιουλ./11 Αυγ. 1956 (ΦΕΚ Α΄ 176) και του Β.Δ. 395 της 3/23 Ιουν. 1960 (ΦΕΚ Α΄ 89). Άρθρ.3.-Δια την λειτουργίαν του Τμήματος σπουδών, ιδρύονται παρά τη Φιλοσοφική Σχολή του Πανεπιστημίου Αθηνών αι εξής έδραι: α)Γαλλικής Γλώσσης και Φιλολογίας και β)Γαλλικού Πολιτισμού. Η δια του από 20/519.6.1953 ιδρυθείσα παρά τη αυτή Σχολή έδρα της Γαλλικής Λογοτεχνίας καταργείται από της ισχύος του παρόντος. 2.Εις τας έδρας ταύτας διορίζονται, ως τακτικοί καθηγηταί, Γάλλοι υπήκοοι, προτεινόμενοι παρά της εν Αθήναις Γαλλικής Πρεσβείας και κεκτημένοι διδακτορικόν δίπλωμα (DOCTORAT D’ ETAT) Φιλοσοφικής Σχολής ανεγνωρισμένου Γαλλικού Πανεπιστημίου και εγγεγραμμένοι εις τον κατάλογον των δυναμένων να διδάξωσι εις Ανωτάτας Γαλλικάς Σχολάς. Ο διορισμός τούτων, ενεργείται δια Β.Δ/τος , εκδιδομένου προτάσει του επί της Εθνικής Παιδείας και Θρησκευμάτων Υπουργού, μετά γνώμην της Φιλοσοφικής Σχολής του Πανεπιστημίου Αθηνών. Σελ. 220 Άρθρ.4.-Παρ’ εκατέρα των ως άνω εδρών, διορίζονται μέχρι δύο επιμεληταί (LECTEURS) της Γαλλικής γλώσσης, πτυχιούχοι Φιλοσοφικής Σχολής Γαλλικού Πανεπιστημίου (AGREGES ή LIGENGIES) έχοντες υποστή την προς διορισμόν εις Δημόσια σχολεία Μέσης Εκπαιδεύσεως της Γαλλίας, απαιτουμένην δοκιμασίαν. Ο διορισμός τούτων διενεργείται κατά την εν παρ. 2 του άρθρ. 3 του παρόντος καθοριζομένην διαδικασίαν διορισμού των τακτικών καθηγητών. Άρθρ.5.-Η δαπάνη μισθοδοσίας του εν τοις άρθρ. 3 και 4 του παρόντος οριζομένου προσωπικού, δεν θα επιβαρύνη τον προϋπολογισμόν του Ελληνικού Κράτους ή του Πανεπιστημίου Αθηνών. Άρθρ.6.-Οι φοιτηταί του Τμήματος Γαλλικών σπουδών, θα λαμβάνωσιν, κατόπιν ανελλιπούς παρακολουθήσεως των κεκανονισμένων φροντιστηριακών ασκήσεων, αποδεικνυομένης δια πιστοποιήσεων των οικείων καθηγητών και μετ’ επιτυχείς εξετάσεις διεξαγομένας κατά των εν τω βάσει του άρθρ. 2 του παρόντος εκδοθησομένων Δ/τι, πτυχίον της Φιλοσοφικής Σχολής δια την Γαλλικήν γλώσσαν και Φιλολογίαν. Το πτυχίον τούτο θα παρέχη εις αυτούς το δικαίωμα να διορίζωνται ως καθηγηταί της Γαλλικής γλώσσης εις τα σχολεία της Μέσης Εκπαιδεύσεως και να εξελίσσωνται βαθμολογικώς και μισθολογικώς εν τη υπηρεσία των σχολείων Μέσης Εκπαιδεύσεως, συμφώνως προς τας εκάστοτε ισχυούσας διατάξεις περί των λειτουργών της Μέσης Εκπαιδεύσεως. Άρθρ.7.-Η ισχύς του παρόντος, άρχεται από της δημοσιεύσεως αυτού εις την Εφημερίδα της Κυβερνήσεως. 31.Β.ι.8 Φιλοσοφική Σχολή Παν/μίου Αθηνών 